O Ciclo Troyano ye un conchunto de poemas d'a epoca d'a Grecia arcaica, que narraban a sucesión d'os escayecimientos d'a leyenda d'a guerra de Troya. Entre ells se troban dos que han plegau dica os nuestros días, a Ilíada y a Odisea, atribuius totz dos a Homero, y atros, hue perdius y que solament conoixemos por fragmentos realizaus por autors antigos. A veces se considera que o ciclo troyano yera parte d'unatro grupo de poemas mas numerosos denominau ciclo épico. En a Edat Meya as historias d'o "Ciclo Troyano" fuoron adhibida a lo ciclo literario més amplo u "materia de Roma", interpretación que feban os poetas medievals d'a mitolochía griega y d'a historia de l'Antigüedat clasica. Chuan Ferrández d'Heredia acomandó a traducción d'o libro "Historia Troyana" a l'aragonés y bellas historias d'o ciclo troyano las trobamos en as suyas compilacions historicas como a "Cronica de los Conquiridors".